Delos — end 3rd c. BC
Region: Aegean Islands, incl. Crete (IG XI-[XIII]) — Delos (IG XI and ID) 

εδοξεν τηι βουληι και τωι δημωι χαριας χαριστιου ειπεν επειδη αρχινικος γοργωπα θηραιος προξενος ων και ευεργετης του ιερου και δηλιων χρειας παρεχεται δηλιοις και κοινηι πασιν και ιδιαι τοις εντυγχανουσιν αυτωι περι δη τουτων δεδοχθαι τηι βουληι και τωι δημωι επαινεσαι αρχινικον γοργωπα θηραιον και στεφανωσαι δαφνης στεφανωι τωι ιερωι και αναγορευσαι τον ιεροκηρυκα εν τωι θεατρωι τοις απολλωνιοις οταν οι των παιδων χοροι αγωνιζωνται τοδε το κηρυγμα στεφανοι ο δημος ο δηλιων αρχινικον γοργωπα θηραιον δαφνης στεφανωι αρετης ενεκεν και ευσεβειας της περι το ιερον και ευνοιας της εις τον δημον τον δηλιων μαντιθεος μαντιθεου επεψηφισεν.